Асхат Хасенов ҚазМұнайГаз басшысы болып тағайындалды
"Асхат Хасенов ҚазМұнайГаз басшысы болып тағайындалды" | "https://abai.kz/post/183782"
TITLE: Асхат Хасенов ҚазМұнайГаз басшысы болып тағайындалды
URL: https://abai.kz/post/183782
META: "Асхат Хасенов ҚазМұнайГаз басшысы болып тағайындалды" | "https://abai.kz/post/183782"
DATE: 29.05.2024
AUTHOR(s): Abai.kz
TOTAL WORDS: 170
TEXT: 28 мамырда өткен "ҚазМұнайГаз" ҰК АҚ акционерлерінің жылдық жалпы жиналысының қорытындысы бойынша Асхат Ғалымұлы Хасенов ұлттық компанияның басқарма төрағасы болып тағайындалды. Ұлттық компанияның бұрынғы басшысы Мағзұм Мырзағалиевтің өкілеттігі мерзімінен бұрын тоқтатылды. Асхат Хасенов сондай-ақ "ҚазМұнайГаз" директорлар кеңесінің құрамына сайланды. Асхат Хасенов еңбек жолын 2005 жылы "Торғай Петролеум" АҚ (Қызылорда қ.) мұнай және газ өндіру цехының 3-разрядтағы операторы болып бастаған. 2006 – 2010 жылдары "Мұнай және газ өнеркәсібінің бас диспетчерлік басқармасы" АҚ жетекші маман, бас маман, мұнай-газ кен орындарын игеру мониторингі бөлімінің бастығы, директордың орынбасары, департамент директоры, вице-президент болып жұмыс істеді. 2011 – 2019 жылдары еңбек жолын ҚР Мұнай және газ министрлігінде жалғастырып, Мұнай-газ кешеніндегі мемлекеттік инспекция комитетінің мемлекеттік инспекция және рұқсат беру басқармасын, кейін мұнай-химия және техникалық реттеу департаментін басқарды. 2019 – 2022 жылдары "KLPE" ЖШС Басқарма төрағасының орынбасары қызметін атқарды. "ҚазМұнайГазға" тағайындалғанға дейін 2022 – 2024 жылдары аралығында ҚР энергетика вице-министрі болып қызмет етті. Бұл лауазымда жер қойнауын пайдалану және мұнай-газ химиясын дамыту мәселелеріне жетекшілік етті, сонымен бірге Көмірсутек кен орындарын барлау және игеру жөніндегі орталық комиссияны басқарды. Abai.kz
